Hannu Oskala

Hannu Sakari Oskala (s. 24. toukokuuta 1978 Helsinki) on suomalainen muusikko, poliitikko ja konsultti.

Musiikkiura
Oskala valmistui vuonna 2008 musiikin maisteriksi Sibelius-Akatemian kansanmusiikin laitokselta pääaineenaan harmonikan soitto. Hän soittaa muun muassa yhtyeissä Korpi Ensemble ja Orkestar Bordurka, joiden musiikista hän myös säveltää osan. (Tilaajille) Hän soittaa myös yhtyeissä Johanna Juhola Trio, Pasi K. & Hurmos, Spelmanslager ja Golem.

Oskala on säveltänyt musiikkia muun muassa Tanssiteatteri Hurjaruuthin talvisirkuksiin ja toiminut kapellimestarina Lahden kaupunginteatterin musikaalissa Mustalaisleiri muuttaa taivaaseen. Hän oli perustamassa Perinnearkku-kansanmusiikkiyhdistystä (Tilaajille) ja toimi sen puheenjohtajana 2006–2008. Vuonna 2013 hän oli Suomalaisen barokkiorkesterin kannatusyhdistyksen puheenjohtaja.

Häävalssisävellyksellä ”Talvihäät” Oskala tuli toiseksi Kaustisen kansanmusiikkijuhlien häävalssikilpailussa 2001.

Tuotanto
Korpi Ensemble




Orkestar Bordurka





Pasi K. & Hurmos



Politiikka
 Kunnallisvaalit Vuosi Kunta Äänet Tulos 2004 Helsinki 223  2008 Helsinki 423  2012 Helsinki 1008 valittu 2017 Helsinki 846 varalla 2021 Helsinki 511 varalla 2025 Helsinki 473 varalla

Oskala oli ensimmäistä kertaa ehdolla kunnallisvaaleissa 2004, muttei 223 äänellä tullut valituksi. Hän toimi kaudella 2005–2008 kulttuuri- ja kirjastolautakunnan varajäsenenä. Kunnallisvaaleissa 2008 hän sai 423 ääntä ja nousi kesken kauden varavaltuutetuksi. Kauden 2009–2012 hän oli kulttuuri- ja kirjastolautakunnan jäsen. Kunnallisvaaleissa 2012 hänet valittiin Helsingin kaupunginvaltuustoon 1008 äänellä. Kaudella 2013–2016 hän on myös kaupunginhallituksen jäsen. Oskala on ollut myös vuonna 2013 aloittaneen tietotekniikkajaoston varajäsen. Syksyllä 2015 Helsingin kaupunginvaltuusto päätti hänen valtuustoaloitteensa pohjalta aloittaa kantakaupungin parkkipaikkojen vuokraamisen kivijalkayrittäjille esimerkiksi terasseiksi, polkupyöräparkeiksi tai puistoiksi. (Tilaajille) Oskala jäi vuoden 2017 kuntavaaleissa varasijalle Helsingin kaupunginvaltuustoon. Varsinaisen vaalipäivän laskennassa hän olisi mennyt läpi, mutta tarkastuslaskennassa hänet ohitti näyttelijä-yrittäjä Satu Silvo. (Tilaajille) 

Oskala oli Helsingin Vihreiden puheenjohtaja 2012–2013. Sitä ennen hän oli piirijärjestön hallituksen jäsen 2007–2008 ja Helsingin Vihreiden Nuorten puheenjohtaja 2005.

Oskala on ollut myös Sibelius-Akatemian ylioppilaskunnan hallituksen jäsen 2004 ja 2005.

Muuta

Oskala oli mukana Subin tositelevisiosarjassa FC Nörtit vuonna 2006.

Oskala työskentelee Rud Pedersenillä vanhempana konsulttina ja sähköpotkulautayhtiö Voi Technology Finlandin yhteiskuntasuhdevastaavana, jossa roolissa hän on perustellut taloudellisilla syillä sitä, ettei yhtiö estä alaikäisiltä lautojen käyttämistä.Miten alaikäinen saa käyttöönsä vuokra­sähköpotku­laudan? Helposti, sanoo asian­tuntija Helsingin Sanomat 14.6.2024. Viitattu 17.8.2024. Oskalan mukaan turvallisuutta ei kannata parantaa, koska se ei nykyisillä markkinoilla ole kannattavaa, ja toivoo Suomen lainsäädännön velvoittavan turvallisuuskriteereihin.Sähköskuuttien turvallisuutta parantavaa teknologiaa ei haluta tuoda Suomeen – yhtiö vetoaa ”markkinoihin” Yle 15.6.2024. Viitattu 17.8.2024.

Lähteet

Aiheesta muualla
 Hannu Oskalan verkkosivut ja blogi.

Luokka:Vihreän liiton poliitikot
Luokka:Helsingin kaupunginvaltuutetut
Luokka:Suomalaiset harmonikansoittajat
Luokka:Suomalaiset kansanmuusikot
Luokka:Vuonna 1978 syntyneet
Luokka:Elävät henkilöt